CELEX: 62008CN0299
Language: fi
Date: 2008-07-04 00:00:00
Title: Asia C-299/08: Kanne 4.7.2004 — Euroopan yhteisöjen komissio v. Ranskan tasavalta

25.10.2008   
            
            
               FI
            
            
               Euroopan unionin virallinen lehti
            
            
               C 272/7
            
         Kanne 4.7.2004 — Euroopan yhteisöjen komissio v. Ranskan tasavalta
   (Asia C-299/08)
   (2008/C 272/08)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: G. Rozet ja D. Kukovec)
   
      Vastaaja: Ranskan tasavalta
   Vaatimukset
   
               —
            
            
               on todettava, että Ranskan tasavalta ei ole noudattanut julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (1) 2, 28 ja 31 artiklan mukaisia velvoitteitaan, koska se on antanut ja pitänyt voimassa 1.8.2006 annetulla asetuksella N:o 2006-975 hyväksytyn julkisia hankintoja koskevan säännöstön 73 ja 74-IV §:n niiltä osin kuin kyseisissä säännöksissä säädetään määrittelysopimuksia koskevasta menettelystä, jonka avulla hankintaviranomainen voi tehdä (palveluja, hankintoja tai rakennusurakoita koskevan) täytäntöönpanosopimuksen alkuperäisen määrittelysopimuksen haltijan kanssa ilman uutta kilpailuttamista tai ainoastaan kyseisiin haltijoihin rajatun kilpailuttamisen perusteella
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio arvostelee kanteessaan vastaajaa siitä, että se sallii sopimusten tekemisen hankintaviranomaisen mielen mukaan — tai rajallisen kilpailuttamisen perusteella — sellaisissa tapauksissa, joista ei säädetä direktiivissä 2004/18/EY. Komissio toteaa, että koska Ranskan lainsäädännöllä tehdään ero määrittelysopimusten ja täytäntöönpanosopimusten välillä ja sallitaan tietyin edellytyksin se, että viimeksi mainitut sopimukset tehdään jonkin alkuperäisen määrittelysopimuksen haltijan kanssa ilman uutta kilpailuttamista tai ainoastaan kyseisiin haltijoihin rajatun kilpailuttamisen perusteella, kyseisessä lainsäädännössä jätetään ottamatta huomioon direktiiviin 2004/18/EY erottamattomasti liittyvät yhdenvertaisuuden ja avoimuuden perusperiaatteet. Komission mukaan on mahdotonta, että täytäntöönpanovaiheen hankinnan tarkoitus ja perusteet voitaisiin vahvistaa tarkasti siinä vaiheessa, kun hankettakaan ei ole vielä määritelty. Viitesopimus ja täytäntöönpanosopimus ovat kaksi erillistä sopimusta, joilla molemmilla on oma tarkoituksensa ja joihin molempiin liittyvät omat sopimuksen tekemistä koskevat perusteensa, ja näistä syistä molempien sopimusten tekemisessä on noudatettava direktiivin 2004/18/EY säännöksiä.
   
      (1)  EUVL L 134, s. 114.